cyanic-selkie/wikianc huggingface dataset:
Andy Williams
Williams gjekk til topps på hitlista Billboard Hot 100 i USA med singelen Butterfly i 1957. Han fekk òg førsteplassar på Billboards Adult Contemporary chart med singelane «Can't Get Used To Losing You» (1963), «In The Arms Of Love» (1966), «Happy Heart» (1969) og «(Where Do I Begin?) Love Story» (1971).
Andy Williams gav ut ei mengd album frå 1948, då han var med på singelen Jubilee til Williams Brothers saman med Kay Thompson. Han spelte inn sitt fyrste soloalbum, Andy Williams Sings Steve Allen, åtte år seinare, og blei verande aktiv i musikkindustrien gjennom dei følgjande 56 åra. Han spelte inn 43 studioalbum, og gav i tillegg ut samlealbum og anna.
Berwick-upon-Tweed
Berwick-upon-Tweed er ein by i Northumberland. Han er den nordlegaste byen i England, og ligg på austkysten ved munningen til elva Tweed. Elva markerer det meste av strekninga grensa mellom England og Skottland, men Berwick ligg på nordsida, det vil seie på det som elles er skotsk side; han var tidlegare administrasjonsby for det skotske grevskapet Berwickshire. Han er no administrasjonssenter for distriktet Berwick-upon-Tweed, som omfattar eit større område enn sjølve byen.
Berwick er ein marknadsby. Han har òg ei hamn, som ligg i landsbyen Tweedmouth like ved. Størst tyding har byen hatt på grunn av den strategiske plasseringa si, og i meir enn 300 år frå midten av 1000-talet byta han hender fleire gonger. Så seint som under Rosekrigane på 1400-talet vart det kjøpslått om byen. Bymurane er blant dei best verna i Storbritannia, og dei vart kraftig restaurert på 1700-talet.
Fotballaget til byen, Berwick Rangars FC, spelar i Scottish Football League, noko som er unikt for ein engelsk by.
Den lokale dialekten, kjent som Tweedside, er ein kombinasjon av låglandsskotsk og northumbrisk dialekt; han høyrest mest ut som ein skotsk dialekt.
Byen har venskapsbyavtale med Sarpsborg.
Dobbelteksponering
Dobbeleksponering eller dobbelteksponering er ein teknikk innan film og fotografi der to eller fleire eksponeringar blir lagt oppå kvarandre i eit bilde. Ein kan dermed få eit bilde som er sett saman av fleire motiv eller hendingar.
Ein kan oppnå dobbeleksponering ved å eksponera ei filmrute fleire gonger, og lukka att lukkaren mellom kvar eksponering. Seinare eksponeringar kan leggja til lys og bilde på området som er mørke på den første.
Dobbeleksponering kan oppstå ved uhell, til dømes fordi ein gløymer å dra ein manuell filmrull vidare, men kan også vera eit kunstnerisk verkemiddel eller ein måte å skapa spøke- eller narrebilde på. Metoden blei brukt til å laga åndefotografi, der spøkelsesaktige figurar gjerne opptredde på portrett av levande folk, frå siste delen av 1800-talet.
Dobbeleksponering kan også brukast på film, og blei mellom anna brukt som verkemiddel i The Great Train Robbery frå 1903.
I digitalt fotografi og med bilderedigeringsprogram er det mogleg å leggja ulike bilde oppå kvarandre og gjera dei meir eller mindre gjennomsiktige. Dette kan skapa liknande resultat som dobbeleksponering. Nokre digitale kamera lèt fotografen gjera fleire eksponeringar og kombinera dei i eitt bilde i sjølve fotografiapparatet..
Samo shampioni
«Samo shampioni» (bulgarsk for Berre vinnarar) er det bulgarske bidraget i Eurovision Song Contest 2013 i Malmö i Sverige, framført på bulgarsk av Elitsa Todorova og Stoyan Yankoulov. Songen er skriven av Elitsa Todorova og Kristian Talev.
Nedelya x 3
10. februar 2013 annonserte Bŭlgarska natsionalna televiziya (BTN) at dei hadde valt Elitsa Todorova og Stoyan Yankoulov til å representere Bulgaria i Eurovision Song Contest 2013. Tre songar vart presenterte på fjernsynsprogrammet Nedelya x 3 17. februar 2013, og 3. mars 2013 vart songane sende direkte på fjernsyn slik at fjernsynssjåarane og ein jury kunne røyste fram ein vinnar som ville representere Bulgaria i Eurovision Song Contest 2013.
Finalen
Songen starta som nummer tre, etter «Kismet». Bidraget fekk tre poeng frå juryen og sju poeng frå fjernsynssjåarane, medan «Kismet» fekk sju poeng frå juryen og tre poeng frå fjernsynssjåarane. Båe songane fekk ti poeng, men «Kismet» vann av di songen hadde fått flest poeng av fjernsynssjåarane. 11. mars 2013 vart «Kismet» trekt attende og bytta ut med «Samo shampioni» av di rettane til songen braut med reglane i Eurovision Song Contest.
Eurovision Song Contest 2013
Av di «Kismet» vart trekt attende og «Samo shampioni» enda på andreplass i den bulgarske uttakinga til Eurovision Song Contest 2013 får songen representere Bulgaria. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige er direktekvalifisert til finalen må kvart land kvalifisere seg i éin av dei to semifinalane. Bulgaria vart tildelt ein plass i den andre semifinalen 16. mai 2013 i Malmö Arena.
Semifinale 2
Songen starta som nummer sju, etter Malta med «Tomorrow» av Gianluca Bezzina og før Island med «Ég á líf» av Eythor Ingi.
Fylkesveg 511 i Nordland
Fylkesveg 511 i Nordland går mellom Lønsdal og Lønsdal stasjon i Saltdal kommune. Vegen er 1,1 km lang.
Fylkesveg 511 (fleirtyding)
Fylkesveg 511 finst i fleire fylke i Noreg:
Bolverk Arnorsson
Bolverk Arnorsson (norrønt: Bǫlverkr Arnórsson) var ein islandsk skald som levde omkring midten av 1000-talet.
Etternamnet hans tilseier at faren heitte Arnor, og mest truleg var han bror til skalden Tjodolv Arnorsson. I så fall kom han frå ei fattig familie i «Svarfaðardalur» på Nord-Island, slik det er nemnt i islendingesoga «Soga om Snegle-Halle». I Skaldatal er han ført opp som skald hos kong Harald Hardråde, der det òg er sagt at han var bror til Tjodolv.
Seven Seas of Rhye
«Seven Seas of Rhye» er ein song av det britiske rockebandet Queen. Han vart hovudsakleg skriven av Freddie Mercury med bidrag frå Brian May i det andre mellomspelet. Songen er offisielt berre tilskriven Mercury. Ein tidleg instrumentalversjon vart gjeven ut som det siste sporet på debutalbumet Queen (1973), og den endelege versjonen kom på det neste albumet, Queen II (1974). Den ferdige versjonen vart gjeven ut som den tredje singelen til bandet, den tidlegaste utgjevne songen som kom med på Greatest Hits-albumet, utanom somme versjonar som òg har med den første singelen deira, «Keep Yourself Alive».
I starten var Seven Seas of Rhye berre ei «instrumental skisse som avslutta det første albumet». Ei utvida utgåve, planlagt for albumet Queen II, vart spelt då Queen brått fekk tilbodet om å spele på Top of the Pops i februar 1974, og vart gjeven ut på singel berre to dagar seinare den 23. februar. Han vart den første singelen som gjekk inn på singellista i Storbritannia etter at han vart spelt på BBC Radio 1, og nådde 10. plassen på UK Singles Chart, som igjen overtydde Freddie Mercury om å gjere Queen til fulltidskarrieren sin.
Songen vart droppa frå konsertane deira i 1976 og vart ikkje spelt igjen før under «Works»-turneen åtte år seinare.
Stil, oppbygging og tolking
Songen inneheld ein markant arpeggiert pianointro. Denne pianointroen er sampla i «It's a Beautiful Day (reprise)» på albumet Made In Heaven.
Versjonen på Queen II endar med ein overtoning, der instrumenta blandar seg inn i bandet som syng «I Do Like to Be Beside the Seaside», akkompagnert av ein stylophone, spelt av Roy Thomas Baker, som var det einaste unntaket til «no synths»-uttalinga deira. Songen er siste song på Queen II og ein kan så vidt høyre songen bli plystra under dei første få sekunda av «Brighton Rock», som opnar det neste albumet deira, Sheer Heart Attack.
I eit radiointervju i 1977 skildra Freddie Mercury temaet i songen som «noko han hadde dikta opp». I Queen-musikalen We Will Rock You er Seven Seas of Rhye ein stad der bohemane vert teken etter dei vert angripen av Khashoggi.
Bunny Wailer
Bunny Wailer, fødd som Neville O'Reilly Livingston  var ein jamaicansk reggaemusikar og songar frå Kingston. Han var stebror av Bob Marley og ein av dei opphavlege medlemmene i den legendariske gruppa The Wailers (saman med Peter Tosh), ei gruppe som kalla seg The Teenagers og The Wailing Rude Boy før dei byrja spela inn musikk som ska-gruppa The Wailing Wailers.
Neville Livingston var den som tok initiativ til å skipa The Wailers, som i lag med Toots and The Maytals var dei mest populære ska-artistane på Jamaica på 1960-talet. Han var òg medlem i den utforminga av The Wailers som slapp albuma Catch A Fire og Burnin i 1973 – dei to reggaealbuma på Island Records som leidde fram til det internasjonale gjennombrotet for reggae. Han hadde deretter ein solokarriere til inn på 2000-talet.
Barndom
Som liten budde Neville med faren Thaddius Livingston i Nine Mile på Jamaica. Der gjekk han på Stepney School, og det var der han møtte Robert Nesta Marley og blei venn med han. Neville og faren hans flytta til den jamaicanske hovudstaden Kingston i 1952, og Marley og mora hans Cedella Booker følgde snart etter. Begge foreldra var einslege, og flytta saman. Dei fekk dottera Claudette «Pearl» Livingston. Neville og Robert blei dermed stebrør.
Både Bob og Bunny hadde ei brennande musikkinteresse, og ville bli artistar. Bunny Wailer tok i 1963 initiativ til å oppretta ska-vokalistgruppa som med tida fekk namnet The Wailers. I denne gruppa kom og gjekk medlemmene, men Junior Braithwaite, Beverley Kelso, Cherry Smith, Bunny Wailer, Bob Marley og Peter Tosh var nokså faste medlemmer.
Ska-tida på 1960-talet
Songarane i den nyskipa vokalistgruppa kalla seg fyrst for «The Teenagers», deretter for «The Wailing Rudeboys», «The Wailing Wailers» og til slutt «The Wailers». Under ska-tida på 1960-talet spelte vanlegvis ikkje songarane noko instrument, sidan innspelingsstudioa til musikkprodusentane heldt seg med egne husband og songarane fekk koma dit og spela inn dei nye låtane sine. Om produsenten likte låten fekk songarane hjelp av husbandet til å spela inn ein singel. The Wailers sin største hit i ska-tida var «Simmer Down», produsert av Clement «Coxsone» Dodd i 1963.
Nynäshamn
Nynäshamn er ein svensk by i Stockholms län ved Austersjøen, 50 km sør for Stockholm. Nynäshamn er administrasjonssenter for Nynäshamns kommune og i 2005 hadde byen 13 079 innbyggjarar.
Bunny Wailer
Ska-tida på 1960-talet
Bunny Wailer var mellom anna hovudsongar på låtane «Sunday Morning», «Dreamland» og «Rock Sweet Rock». I 1967 fekk musikkarrieren hans eit avbrot då han blei dømt til fengsel for å inneha marijuana. Då gruppa blei gjenforeint hadde ein ny musikkstil slått gjennom på Jamaica, rocksteady. The Wailers lukkast i å halda fram med å vera ei nokså populær gruppe også i denne perioden.
Nynäshamn
Nynäshamn er ein hamneby med ferjesamband til Visby på Gotland, Kiel i Tyskland og St. Petersburg i Russland. Her ligg eit stort oljeraffineri, produksjon av telekommunikasjonsutstyr og meir. Mange av innbyggjarane pendlar til Stockholm.
Bunny Wailer
The Wailers, rastafari og reggae
Den etiopiske keisaren Haile Selassie – den levande guden ifølge jamaicanske rastafariar – hadde eit offisielt statsbesøk på Jamaica i 1966. Han blei rundt 15 000–20 000 rastafariar frå heile øya då han gjekk av flyet på Norman Manley Airport 21. april 1966. Hendinga gjorde at mange fekk ein nytt syn på rasta-trua. Dei fleste jamaicanarar visste ikkje at det fanst så mange rasta-truande i landet. Synet av så mange av dei, slåande kledde i raudt, gult og grønt og med nesten halvmeterslange dreadlocks som messa «Jah Rastafari, Jah Rastafari, King of kings, Lord of lords», imponerte mange byungdommar. Rita Marley konverterte straks til rastafari etter å ha sett spikarhol i hendene til keisaren då han vinka til menneskemassane frå den opne bilen han sat i under bilkortesjen. Bunny Wailer og Peter Tosh blei òg gradvis overtydde rastafariar, så då Bob Marley kom tilbake frå USA i oktober 1966 var både kona hans og dei næraste vennane blitt rastafariar og vegetarianarar.
Nynäshamn
Nynäshamn fekk bystatus i 1946.
Bunny Wailer
The Wailers, rastafari og reggae
På slutten av 1960-talet byrja Bob Marley, Peter Tosh og Bunny Wailer å læra seg å spela ulike instrument på alvor. Bunny Wailer konsentrerte seg om el-bass, dei to andre om gitar. I 1970 byrja The Wailers eit samarbeid med den vilt eksperimenterande utviklaren av reggae, Lee «Scratch» Perry, og fekk gjennom dette òg tilgang til studiobandet hans The Upsetters. Då dei etter forlet Perry og fekk eit lån av Chris Blackwell frå Island Records for å spela inn ein LP, hadde dei overtalt bassisten Aston «Familyman» Barrett og broren hans, trommisen Carlton Barrett, til å forlata Upsetters for å spela med Wailers i staden.
Dei fyrste to albuma The Wailers gav ut på Island var ikkje umiddelbare suksessar, men til slutt oppdaga det internasjonale publikummet Catch A Fire og Burnin' (begge albuma kom ut i 1973), og regga blei ein musikkstil som òg blei spelt utanfor Jamaica. Med suksessane følgde eit intensivt turneliv, noko som ikkje passa Bunny Wailer så godt. Av The Wailers sine to Island-album kjem det òg fram at Bob, Peter og Bunny representerte tre ganske ulike stilar innan reggae. Det heile slutta med at Peter og Bunny forlet gruppa for å utvikla seg som artistar, medan Bob og Barrett-brørne heldt fram, no som Bob Marley & The Wailers.
Bunny Wailer avbraut midt i turneen etter albuma fordi han ikkje orka å turnera i Europa og Nord-Amerika framfor nesten berre kvite ansikt. På grunn av sceneskrekk skulle det gå ti år før Bunny i det heile stod på ein scene igjen, og han retta difor merksemda si mot studioinnspeling. Peter Tosh forlet The Wailers eit halvår etter Wailer.
Blackheart Man, Protest
Dei to neste albuma – Protest og Struggle – viste dei djupe politiske og religiøse overtydingane til Bunny Wailer. Albuma blei godt tatt imot og fekk bra kritikk, men kunne ikkje jamførast med suksessane som Marley og Tosh hadde. På albumet Protest er den vokala opptredenen til Wailer betre enn nokonsinne, skreiv Allmusic.
Det sjølvsagte trekkplasteret for ikkje-innvigde reggaekjennarar er den kjende hitten «Get Up, Stand Up», skriven av Bob Marley og Peter Tosh i 1973 og framført på LP-albumet Burnin' same året. Wailer kan verka som å saktna tempoet, men eigentleg er hans versjon enn dei til Marley og Tosh – ein rockers-låt med innslag av funk som hjelper til med å manifestera rastafariansk skeptisisme mot kristne grunnleggjande syn som at «ein dag skal den store Guden stiga ned frå himmelen og retta alle feil, vekka opp dei døde i gravne sine og få alle til toppen», og det manglande tolmodet med denne bodskapen.
Albumet In I Father's House (1980) vekte ikkje større merksemd og var knapt at få tak i utanfor Jamaica. Same året spelte han inn to album med Sly & Robbie Roots Radics Band i ryggen, noko som resulterte i ein mykje raskare, tyngre og gladare rockers-inspirert reggae: Rock'n'Groove og Bunny Wailer Sings The Wailers. Rock'n'Groove var eit gjennomtenkt album som bestod av heilt nytt materiale, og representerte ein ny sound som verken før eller seinare er blitt høyrd innan reggae. Den andre innspelinga var ein LP med reggaeversjonar av Wailers-låtar frå 1960-talet og nokre Tosh-låtar frå 1970-talet. Begge albuma selde nokså godt utandlands, og singlane Cool Runnings og Rock'n'Groove hamna høgt på listene på Jamaica. Desse to skivene blei følgde av Tribute (til stebroren Bob Marley, som døydde av kreft i mai 1981).
Etter ein lengre flørt med dancehall-reggae vende Bunny Wailer tilbake til rootsreggae med albumet Liberation (1989).
Gjenopptaking av turnélivet
Fleire soloalbum følgde, men det skulle gå ti år frå utgjevinga av Blackheart Man til Bunny Wailer hadde sin fyrste utanlandske opptreden. Denne konserten fann stad 12. juli 1986 i Long Beach i California, og viste at òg Bunny var ein av dei store innan reggae med ein egen sound. Bunny sjølv blei overraska over at han verka vera meir populært utanlands enn heime på Jamaica. Med på turneen var òg Robbie Shakespeare på bass og Sly Dunbar på trommer – to gåverike musikarar som òg spelte saman med Black Uhuru og som Bunny Wailer tidleg hadde oppdaga. Robbie Shakespeare hadde allereie medverka på Blackheart Man.
Same året heldt Bunny Wailer òg ein konsert i New York som blei filma, og no finst som DVD.
Grammyprisar og politikk
Begge dei grammyvinnande albuma til Bunny Wailer frå 1990-talet – Time Will Tell: A Tribute to Bob Marley (1990) og Hall of Fame: A Tribute to Bob Marley's 50th Anniversary – var hyllingar til og versjonar av musikken til barndomsvennen Bob Marley. Til dels har Bunny Wailer vore driven av eit ønske om at dei gamle Wailers-låtane ikkje skulle gløymast bort, særleg etter at både Marley og Tosh hadde døydd. Samtidig har han hatt ein fot i roots reggae og den andre i dancehall gjennom det lange artistliva sitt. Det tredje Grammy-vinnande albumet han var Crucial Roots Classics (2005).
På 1990-talet byrja Bunny Wailer å interessera seg for politikk, noko som er svært uvanleg for ein rastafarianar. Det var særleg barne- og ungdomsspørsmål han hadde sterk interesse for. Han grunnla eit politisk parti – United Progressive Party (OPP) – på midten av 1990-talet. Partiet hadde fleire utdanningsreformer på programmet, i tillegg til legalisering av marijuana. Partipolitikken heldt han borte frå innspelingsstudio på andre halvdel av 1990-talet, men sidan har han gjeve ut fleire album.
Familie
Det var i 1973, etter at musikaren hadde utvikla sceneskrekk og valde å ikkje følgja opp turnéen i Storbritannia med ei rekkje konsertar i USA, at Bunny Livingston gjekk over til å kalla seg for Bunny Wailer. Han var også kjend som Jah B.
Bunny Wailer var gift med Jean «Sister Jean» Watt i over 55 år. Ho designa dei fleste av scenekostyma hans. Wailer hadde 13 barn, 12 døtrer og ein son.
Plagioklas
Plagioklas er ei fellesnemning for blandingsrekka mellom albitt og anortitt (kalknatronfeltspat), og er ei triklin feltspat-gruppe som utgjer ein viktig bestanddel av ei rekkje bergartar. Bergarten anortositt består nesten utelukkande (<90%) av anortitt-rik feltspat.
Plagioklasar kan som oftast skiljast frå alkalifeltspat ved ei karakteristisk tvillingstriping på spalteflatene. Dei utgjer ein blandkrystallserie mellom dei to endeledda albitt (natronfeltspat), NaAlSi3O8) og anortitt (kalkfeltspat, CaAl2Si2O8). Serien vart tidlegare delt inn etter innhaldet av albitt/anortitt i seks ledd: albitt, oligoklas, andesin, labradoritt, bytownitt og anortitt. Ved høg temperatur er det er det fullt mogeleg å blande mellom dei to endeledda, men ved lågare temperatur kan det skje ei avblanding i to fasar.
Kalsiumrik plagioklas vert kalla basisk plagioklas.
Laïkó tragoúdi
Laïkó tragoúdi (gresk Λαϊκό τραγούδι) er ein sjanger innanfor gresk folkemusikk, og viser oftast til den greske musikken som vart populær på slutten av 1950-talet, då ein ny generasjon musikarar skapa rebétikomusikk og gav han ein ny karakteristisk stil.
Moderne laïkó, eller laïko-pop, er i dag ein poppulær musikksjanger i Hellas. Kjende artistar frå 1980–talet til 2000-talet er mellom anna:
Universal Soldier
«Universal Soldier» er ein song skriven og innspelt av den kanadiske visesongaren Buffy Sainte-Marie. Songen vart opphavleg gjeven ut på debutalbumet hennar, It's My Way! i 1964. «Universal Soldier» var ikkje så populær då han først kom ut, men fekk merksemd i visemiljøet. Sainte-Marie sa om songen: «Eg skreiv 'Universal Soldier' i kjellaren i kafeen The Purple Onion i Toronto tidleg i 60-åra. Han omhandlar alle sitt ansvar for krig og korleis den gamle føydale tanken tar livet av oss alle.»
Donovan-versjonen
I 1965 hadde visesongaren Donovan lært seg songen og nytta eit liknande arrangement som originalinnspelinga til Buffy Sainte-Marie. Innspelinga hans vart gjeven ut på ein EP kalla The Universal Soldier i Storbritannia (15. august 1965, Pye NEP 24219). EPen nådde 5. plass på listene og inneheld i tillegg songane «The Ballad of a Crystal Man», «Do You Hear Me Now» (Bert Jansch) og «The War Drags On» (Mick Softley).
Mangelen på interesse for EP-formatet i USA gjorde at Hickory Records gav songen ut som singel i september 1965 (Hickory 45-1338). Singelen hadde Bert Jansch sin «Do You Hear Me Now?» som B-side. Singelen vart ein liten hit og nådde 53. plass på singellista. Dette gjorde at Hickory Records tok med songen på den amerikanske utgåva av det andre albumet til Donovan, Fairytale i staden for Bert Jansch-songen «Oh Deed I Do».
Andre versjonar
Andre artistar som har spelt songen er The Highwaymen, Glen Campbell, Joan Baez, Phil Ochs, First Aid Kit og Chumbawamba.
Musée Rodin
Musée Rodin er eit museum i Frankrike med to utstillingsstader, L'hôtel Biron frå 1800-talet i rue de Varenne i sjuande arrondissement i Paris, og la Villa des Brillants i Meudon i Hauts-de-Seine. Museet vart skipa i 1919 for å samle, konservere, stille ut og gjere tilgjengeleg kunsten som Auguste Rodin (1840-1917) etterlet seg. Her vert det teke vare på ei samling av nesten 6 800 skulpturar, 8 000 teikningar, 10 000 gamle fotografi og 8 000 andre kunstobjekt.
La villa des Brillants vart innreia som museum i 1930, og har ei stor samling av gipsmodellane til mange av dei mest kjende verka til Rodin. Villaen vart restaurert 1997 på grunnlag av fotografi for å rekonstruere dei fysiske rammene for livet og arbeidet til Rodin. I 1900 var eit femtitals personar i arbeid for Rodin, mellom dei mange praktikantar, støyparar og andre arbeidarar, og sjølv om Rodin reiste dagleg frå Medon til sine verkstader i Paris, var det i Meudon mesteparten av hans mest personlege verk vart utvikla. Det var òg her han tok i mot vener, modellar, kjøparar og kjende franske og internasjonale personar.
Gran (fleirtyding)
Gran kan visa til:
Schoepitt
Schoepitt er eit gult sekundært uranmineral, UO3·2H2O.
Det vart først skildra from prøvar frå Shinkolobwe-gruva i Zaïre i 1923. Schoepitt vart kalla opp etter Alfred Schoep (1881–1966), mineralogiprofessor ved Universitetet i Gent i Belgia.
Emil Schult
Emil Schult er ein tysk målar, diktar og musikar.
Wipe Out
«Wipe Out» er ein surferock-instrumental skriven av Bob Berryhill, Pat Connolly, Jim Fuller og Ron Wilson. Han er ein 12-taktsblues først framført og spelt inn av The Surfaris, som var internasjonale stjerner med denne singelen og «Surfer Joe» i 1963.
Singelen kom først ut på det vesle selskapet DFS i januar 1963 og kom ut at på ny på det vesle Princess i februar 1963, før det vart distribuert nasjonalt på Dot i april 1963. Dot gav ut singelen nok ein gong i april 1965.
Både Surfaris sin versjon og fleire coverversjonar er blitt nytta i over 20 filmar og TV-seriar sidan 1964.
Omgrepet «wipe out» syner til eit fall frå surfebrettet, særleg eit som ser smertefullt ut.
Bakgrunn
Bob Berryhill, Pat Connolly, Jim Fuller og Ron Wilson skreiv melodien nesten på sparket, då dei trengde ei B-side til singelen «Surfer Joe». Seint i 1962, medan bandet var i Cucamonga's Pal Recording Studio for å spele inn singelen, føreslo eit av bandmedlemmane at dei i introduksjonen før musikken byrjar tok med eit høgt smell, som skulle etterlikne lyden av eit surfebrett som bryt i to. Etter smellet kan ein høyre ei manisk stemme sei «ha ha ha ha ha, wipe out». Stemma i byrjinga av songen er manageren til bandet på den tida, Dale Smallin.
Mottaking
Singelen låg fire månader på den nasjonale Billboard-lista hausten 1963 og nådde andreplassen på lista, bak Stevie Wonder sin «Fingertips». «Wipe Out» gjekk inn att på Hot 100 i 1966 og nådde då 16. plassen på Billboard- og niandeplassen på Cash Box-lista.
The Fat Boys feat. The Beach Boys-versjonen
Sommaren 1987 laga The Fat Boys & The Beach Boys ein ny versjon av «Wipe Out» som nådde 12. plassen på den amerikanske singellista og andreplassen på den britiske.
Toppserien 2016
Regjerande meister LSK Kvinner vann serien foran Avaldsnes og Stabæk. Dette var LSK Kvinners tredje strake seriemeisterskap og fjerde totalt.
Nyopprykka Urædd enda sist med berre seks poeng og rykka ned igjen til 1. divisjon 2017, medan Medkila på ny måtte ut i kvalifisering.
Fernando Abrantes
Fernando Abrantes er ein plateprodusent og musikar frå Portugal.
Han var tidlegare medlem av konsertbandet til Kraftwerk frå Tyskland. Fernando vart med gruppa på konsertane deira i 1991 kort tid etter at den elektroniske perkusjonisten og låtskrivaren Karl Bartos slutta i bandet. Som erstattaren til Bartos, spelte Abrantes på den første delen av The Mix i Europa i 1991. Ein kan òg sjå han i form av ein robot på promobilete frå denne perioden, i tillegg til musikkvideoen for ein oppdatert versjon av «The Robots», same året. Abrantes slutta i gruppa kort tid etter og vart erstatta av lydteknikaren i Kling Klang studio, Henning Schmitz, som framleis er med i bandet.
Thulitt
Thulitt er ein raudrosa, manganhaldig variant av mineralet zoisitt, først skildra frå Sauland i Telemark i 1823. Mineralet er særleg kjent frå Leksvik i Trøndelag; det opptrer saman med raud manganhaldig epidot i kvartsitt frå Lom. Det blir brukt som smykkestein og til prydgjenstandar og blir av mange kalla Noregs nasjonalstein.
Morpeth
Morpeth er ein liten marknadsby ved elva Wansbeck i Northumberland i England. Han er administrasjonssenter for grevskapet Northumberland, og for distriktet Castle Morpeth.
Byen fekk status som marknadsby (market town) under kong Johan utan land på 1100-talet. Han er no ein travel liten by, med gode kommunikasjonsruter til Newcastle, dit mange av innbyggjarane pendlar, og til Edinburgh. Det går òg direkte tog til London.
THRAK
THRAK er det ellevte studioalbumet av bandet King Crimson, utgjeve i 1995. Det kom ut etter minialbumet Vrooom frå året før.
Utgjeving
Albumet kom ut 3. april 1995 og nådde 58. plassen på UK Albums Chart, som det siste albumet deira som nådde lista. Albumet kom først ut på CD i 1995 og ei ommastra utgåve kom ut i 2002. Ein ny 5.1-kringlyd-miks av Jakko Jakszyk kom ut på CD/DVD-A. Det vart gjeve ut på ny i oktober 2015 i ein ny miks av Jakszyk og Robert Fripp for 40-årsjubileumserien som eige album og som ein del av ei ny plateboks THRAK.
Mottaking
Trouser Press skildra det som «eit absolutt monster, ein intellektuell sekstett med sin presist kontrollerte rockeenergi.»
Gareth McAuley
Gareth McAuley er ein nordirsk fotballspelar som har spela i forsvar for Ipswich Town i engelsk Football League Championship og for det nordirske fotballandslaget.
Verdscupen i langrenn 1985/Menn
Verdscupen i langrenn for menn i 1985-sesongen omfatta 10 individuelle tevlingar og 4 stafettar. Tevlingane tok til 9. desember 1984 og vart avslutta 17. mars 1985. Dei 10 indviduelle renna bestod av fem tevlingar over 15 kilometer, tre over 30 km og to 50-kilometerar. Renna fann stad i Cogne i Italia, Davos i Sveits, Seefeld (4) i Austerrike, Vitosja (2) i Bulgaria, Syktyvkar i Sovjetunionen, Lahti i Finland, Falun (2) i Sverige og Oslo (2) i Noreg.
Gareth McAuley
McAuley spelte for diverse klubbar i Nord-Irland fram til han var 24 år gammal, sommaren 2005, då han vart profesjonell fotballspelar hjå Lincoln City i England. Han spelte to sesongar for Lincoln i League Two, fjerde høgste divisjon i England. Sommaren 2006 tok han steget opp til Leicester City i The Championship, nest høgste nivå. Då Leicester rykte ned etter 2007/08-sesongen, gjekk McAuley til Ipswich, og blei dermed verande i The Championship.
Verdscupen i langrenn 1985/Menn
Fjorårsvinnaren Gunde Svan frå Sverige sigra i fem tevlingar og sikra seg FIS-pokalen med stor margin. Nordmennene Pål Gunnar Mikkelsplass, Ove Aunli, Tor Håkon Holte, finske Kari Härkönen og svenske Thomas Wassberg vann kvar sitt verdscuprenn.
Gareth McAuley
McAuley debuterte for Nord-Irland sitt A-landslag 4. juni 2005 i ein privatlandskamp mot Tyskland. Han skåra det første landslagsmålet sitt 11. februar 2009 i ein VM-kvalifiseringskamp borte mot San Marino.
Storsil
Storsil (Hyperoplus lanceolatus) eller blåsil er ein fiskeart i silfamilien. Han er den største silarten. Fisken kan bli opptil 40 centimeter lang, men meir vanleg storleik er på rundt 20 centimeter. Han lever i Nord-Atlanteren.
Storsilen likner ei større utgåve av småsil, med skjel som ligg i folder i huda, men munnen er ikkje framskytbar som hjå småsil. Han skil seg òg frå småsil ved at han har to tenner i ganetaket, og på at han har skjel over heile kroppen.
Storsil lever vanlegvis i strandsonen ned til 30 meters djupne der han lever av dyreplankton og fiskelarvar. Til skilnade frå mange andre silartar (småsil, havsil) gyt storsilen om sommaren (april–august). Maksimal levealder er 5 år.
Bodajbo
Bodajbo (russisk Бодайбо) er ein by i Irkutsk oblast i Russland med om lag 15 000 innbyggjarar. Han ligg ved elva Vitim, rundt 900 km nordaust for Irkutsk.
Han vart grunnlagd i 1864 for å tene den lokale gullgruve-industrien. Lena-massakren fann stad nær Bodajbo i 1912. Bodajbo fekk bystatus i 1925.
Vitim-hendinga
Vitim-hendinga fann stad 25. september 2002 i nærleiken av byen. Ein meiner at det har vore eit nedslag av ein bolid eller ein kometkjerne.
Infanterist
infanteri
Schröckingeritt
Schröckingeritt er eit gulgrønt, sekundært uranmineral, NaCa3(UO2)(CO3)3SO4F·10H2O.
Schröckingeritt vart først skildra i 1783 frå ein førekomst i Jáchymov i Böhmen i Tsjekkia, og kalla opp etter oppdagaren, Julius Freiherr Schrockinger von Neudenberg (1814–1882).
Det er påvist frå Evje i Noreg.
Khlórakhas
Ved folketeljinga i 2011 hadde busetnaden 5 356 innbyggjarar.
Schröckingeritt
Kjelder
http://snl.no/schr%C3%B6ckingeritt.
Bikonkav
Ei bikonkav linse er boga innover på begge sider. Ei lysstråle som går gjennom linsa vil divergere (verte spreidd), så linsa vert òg kalla ein negativ eller divergerande linse. Etter stråla har passert gjennom linsa, ser ho ut til å stråle ut frå eit særskild punkt på aksen i front av linsa. Avstanden frå dette punktet til linsa vert òg kalla brennpunktlengda, sjølv om denne er negativ med omsyn til brennpunktlengda til ei konvergerande linse.
Stein Kollshaugen
Stein Kollshaugen er ein norsk tidlegare fotballspelar frå Gjøvik  som spelte på Raufoss, Moss og Hamarkameratene. Han vart norsk meister med Moss Fotballklubb i 1983 og spelte 18 landskampar i tida 1979-84.
Bifilar
Bifilar tyder dobbelttråda.
Stein Kollshaugen
Klubbspel
Kollshaugen debuterte på Raufoss Idrettslag i 1974 då laget vart sist i 1. divisjon. Dei neste fire sesongane var han årleg toppskårar for klubben i 2. divisjon. Før 1979-sesongen melde han overgang til Moss. I sin fyrste sesong i Moss vart han toppskårar i 1. divisjon med 15 mål, saman med Odd Iversen, og vann sølv i serien. Kollshaugen skåra det fyrste målet då Moss i 1983 vann cupfinalen med 2-0 over Vålerenga på Ullevaal stadion i Oslo.
Bifilar
Ei bifilar opphenging er eit svingande system, som til dømes ei magnetnål, opphengt i to like lange, fråskilde trådar som er parallelle i likevektsstillinga. Når systemet vert dreidd ut av likevekt, hevar ein tyngdepunktet, og krafta i trådane gjev eit dreiemoment som trekkjer systemet attende mot likevekt att. Dreiemomentet er uavhengig av elastiske krefter og kan reknast ut nøyaktig av vekta til systemet og forma til opphenginga. Slike opphengingar vert nytta i instrument der det er om å gjere å kunne rekne ut slike krefter nøyaktig. Eit døme på eit slikt instrument er eit magnetometer.
Ei bifilar vikling av ein elektrisk motstand er at motstanden vert framstilt ved at ein viklar ein spole av dobbel motstandstråd. Dei to delane vert kopla i serie med motsett straumretning. Magnetfeltet som straumen då fører til, vert svakt, og spolen får liten sjølvinduktans.
Stein Kollshaugen
Klubbspel
Etter seks sesongar i Moss tok han våren 1985 plass i angrepet til andredivisjons-laget Hamarkameratene. Laget vann A-avdelinga og rykte opp i 1. divisjon, der det vart verande i to sesongar. Kollshaugen var så toppskårar for Hamar-klubben både i 1988 og 1989. Han la opp etter 1990-sesongen, etter at laget for tredje året på rad mislukkast i å rykke opp i toppdivisjonen.
Landslagsspel
Kollshaugen fekk sin debut på det norske OL-landslaget hausten 1979. I sin andre landskamp var han med då Noreg kvalifiserte seg til Moskva-OL med siger 1-0 over det vesttyske amatørlandslaget i Baunatal. I 1980-sesongen deltok han i tre landskampar og skåra både mot Danmark og mot Island.
Etter eit par års fråvære frå landslaget spelte han han heile 11 landskampar i 1983. Han skåra fem mål i OL-kvalifiseringskampar, dei to siste då Noreg slo Finland 4-2 den 26. oktober 1983 på hans dåverande heimebane, Melløs i Moss. Kollshaugen var med i troppen som deltok i Sommar-OL 1984 i Los Angeles. Han var der med i startellevaren mot Frankrike, hans 18. og siste landskamp. Til saman signerte han sju landslagsmål.
Raudlauk
Raudlauk er ein variant av vanleg lauk (Allium cepa) som er kjenneteikna av raudleg eller lilla skal og laukringar. Raudlauk er mildare på smak enn vanleg gul eller kvit lauk. Han kan derfor lettare nyttast rå, til dømes i salatretter eller som tilbehøyr til mat.
Oakham
Oakham er administrasjonsbyen i Rutland i England. Grevskapet har berre éit distrikt, og har difor status som sameint styresmakt. Byen ligg i nærleiken av den kunstige innsjøen Rutland Water, og har vegsamband til Melton Mowbray, Corby og Stamford.
Blant attraksjonane i byen finn ein Oakham slott, der storsalen er verna, og soknekyrkja All Saint. Byen har marknader kvar onsdag og laurdag.
Oakham School er ein vel respektert privatskule.
Emerson, Lake & Palmer in Concert
Emerson, Lake and Palmer in Concert er eit konsertalbum av Emerson, Lake & Palmer (ELP), spelt inn 26. august 1977 på Olympic Stadium i Montreal i Canada. Albumet kom ut på Atlantic Records i november 1979, etter at ELP var oppløyst. Det vart seinare gjeve ut på ny som Works Live i 1993. Somme av songane var ikkje frå Montrealkonserten, men frå andre konsertar på same turneen, som «Peter Gunn» og «Tiger in a Spotlight».
Schulenbergitt
Schulenbergitt er eit sekundært koparmineral med lys blågrøn farge. Den kjemiske formelen er (Cu,Zn)7(SO4,CO3)2(OH)10·3H2O. Det er kjent frå til kontaktførekomstar i Oslofeltet ved Konnerudkollen ved Drammen og Glomsrudkollen på Modum.
Det er kalla opp etter Oberschulenberg i Harz i Tyskland.
Carol of the Bells
«Carol of the Bells» er ein amerikansk julesong med melodi frå ukrainske «Sjtsjedryk» av Mykola Leontovytsj frå 1916 og tekst av Peter J. Wilhousky frå 1936.
Songen er blitt populær i den engelskspråklege verda. Han spreidde seg gjennom radio takka vere Wilhousky sitt arbeid som arrangør for radiosymfoniorkesteret til NBC.
Det er også skrive andre engelske versjonar av songen, mellom anna «Ring, Christmas Bells» av Minna Louise Hohman frå 1947.
«Carol of the Bells» skil seg heilt frå utgangspunktet, som er ein lukkeønskande nyttårssong. Melodien er derimot lik. Wilhousky sin tekst illuderer ringande klokker med korte ord og ord som «ding dong», og har tydeleg juletilknyting gjennom refrenget som ønskjer god jul. Han skildrar korleis klokkene kling til jul, lik folk som syng bringer glede. Han kan ha vore inspirert av den gamle slaviske soga om at alle klokker i verda byrja klinga av seg sjølv då Jesus vart fødd.
Songen er blitt brukt i reklamefilmar. Han var også del av musikken i julefilmane Home Alone og Home Alone 2: Lost in New York regissert av Chris Columbus. Han er blitt framført av ei rekkje artistar i ulike stilar, som klassisk, jazz, rock, heavy metal og pop.
Innspelingar
(Utval)
Monotropa uniflora
Monotropa uniflora er ein plante i vaniljerotslekta i lyngfamilien. Han er ein fleirårig staudeplante som veks spreidd i tempererte område frå Udmurtia i europeisk Russland til Asia, Nord-Amerika og nordlege Sør-Amerika.
Planten kan vera heilt kvit på farge eller ha svarte flekkar og ein lyserosa farge. Som vaniljerot skil planten seg frå dei fleste andre plantar ved å mangla klorofyll. I staden for å driva fotosyntese ved hjelp av sollys lever han parasittisk på mykorrhiza-nettverket mellom visse typar sopp og andre plantar. Sidan han ikkje er avhengig av sollys kan han veksa på svært mørke stader, som på skogbotnen. Monotropa uniflora er særleg knytt til bøkeskog.
I Nord-Amerika er planten også kjend som ghost plant, Indian pipe og corpse plant. Planten er i dag sjeldan å finna. Det komplekse samspelet med sopp gjer det vanskeleg å formeira og dyrka han.
Mekanisert infanteri
Mekanisert infanteri er infanteri utrusta med pansra personellkøyretøy. Det skil seg frå motorisert infanteri som nytter upansra køyretøy, til dømes lastebilar, jeepar og bussar. Dei pansra personellkøyretøya kan ha maskinkanon, maskingevær og granatkastarar.
Til skilnad frå stridsvognseiningar, der alle soldatar sit i køyretøyet, består hovuddelen av det mekaniserte infanteriet av infanteristar som er utrusta for strid til fots.
Nemninga "mekanisert infanteri" er lite brukt fordi det flettar seg inn i motstykket motorisert infanteri. Dei fleste militære einingar har ei blanding av pansra og upansra kjøretøy, og på norsk vert nemninga motorisert infanteri brukt òg om avdelingar som har Pansra personellkøyretøy som hovudvåpen. På russisk vert nemninga "motostrelkoviye vojska" brukt, noko som tyder "motorskytestyrkar". På svensk brukar dei nemninga "motor skytte", på tysk "motorisierte schützen" og på engelsk "Motor Rifle" og avdelingar som truleg burde kallast "mekaniserte" etter definisjonen i Wikipedia.
Meudon
Meudon er ein kommune i departementet Hauts-de-Seine i regionen Île-de-France nord i Frankrike. Kommunen er ein forstad til Paris, og ligg nokre kilometer sørvest for Paris' indre by.
I mellomalderen var området prega av jordbruk med vin- og korndyrking. Men etter kvart vart det bygd kyrkjer, kloster og to slott her. Kronprins Ludvig (Louis de France) òg kalla Le grand dauphin, bygde i 1700 ut slottet i Meudon til eit praktfullt barokkslott med ein særs stor park. Dette slottet vart øydelagt av brann 1871 og erstatta av eit astronomisk observatorium som no høyrer til det astronomiske observatoriet i Paris (l'Observatoire de Paris), som har tilhald i avenue de l'Observatoire i Paris. Deler av parken etter slottet til Le grand dauphin er teke vare på, og er open for publikum. Herfrå er det vidt utsyn over Paris.
Den internasjonalt namngjetne skulptøren Auguste Rodin (1840-1917) fekk seg i 1893 bustad og arbeidsstad i la Villa des Brillant i Meudon, og vart jordfesta på denne eigedomen. Eigedomen er no museum, og inngår som ein del av Musée Rodin.
Toppserien 2015
Amazon Grimstad rykka ned med 15 poeng etter at dei fekk eitt poengs trekk etter at dei ikkje nådde sine delmål i NFFs økonimiske handlingsplan. Medkila gjekk videre til kvalifisering mot Grand Bodø.
Best of Bowie
Best of Bowie er eit samlealbum frå 2002 av den engelske musikaren David Bowie. Det kom ut i oktober etter det kritiarroste albumet Heathen som kom ut fire månader tidlegare i juni, med songar attende til det andre albumet hans, David Bowie (1969) og fram til Heathen (2002). Det kom ut 35 år etter debutalbumet hans, David Bowie (1967). I kvar av dei 21 territoria som albumet kom ut hadde albumet ei eiga sporliste, basert på kva songar som var mest populær i desse områda. I fleire land var det to versjonar - ei enkelplate og ei dobbelplate. Alt i alt kom det ut 63 spor fordelt på dei 20 ulike versjonane. Landet utgåva gjaldt for kunne ein sjå på eit lite flagg på ryggen av omslaget, utanom den argentinsk/mexicanske, austeuropeiske og britiske utgåva som var utan flagg. Alle spora er digitalt ommastra anten frå 1999, eller 2002 for singelutgåvene, med unntak av «Under Pressure», som òg har eit lågare volum enn resten av plata.
Det kom ut ei DVD-utgåva av samlinga med 47 musikkvideoar og konsertopptak, i tillegg til alternative versjonar og somme påskeegg. Somme av videoane i samlinga, mellom anna «China Girl», «Loving the Alien» og «Day-In Day-Out» er dei sensurerte versjonane av dei originale videoane.
I starten nådde plata 11. plassen på UK Albums Chart då det kom ut i oktober 2002, men gjekk inn på topp 10 i januar 2016 etter Bowie døydde, og klatra så heilt til toppen av lista, og markerte den 11. førsteplassen Bowie fekk på albumlista i heimlandet. Det vart òg det første albumet som nådde toppen i Storbritannia på grunn av digital strøyming. Best of Bowie har selt til 4x platinaplate i Storbritannia for sal på over 1,2 millionar eksemplar.
Innhald
Alle songane skrivne av David Bowie utanom der andre er nemde. Merknad: Det første unike sporet inneheld all informasjonen om den songen og versjonen, inkludert låtskrivar, kjelde og lengd. Når songen er nemnt igjen vidare er ikkje denne informasjonen med, med mindre det er ein annan versjon.
Europa
CD: EMI / 5 39821 2 (Storbritannia) // EMI 7243 5 39821 2 6 (Europa)
USA og Canada
CD: Virgin-EMI / 5 41929 2 (U.S.) // EMI 7243 5 42244 2 5 (Canada)
2003 Bonus DVD: / Virgin/EMI 5 95692 0 (U.S.)
CD: Virgin-EMI / 7243 5 41930 2 (USA) // EMI 7243 5 42244 2 3 (Canada)
Belgium
CD: EMI / 5 41888 2 (Belgia)
Colombia, Ecuador, Peru og Venezuela
CD: EMI 7243541900-2 (Colombia/Ecuador/Peru/Venezuela)
Tyskland og Austerrike
CD: EMI / 5 41912 2 (Tyskland/Sveits/Austerrike)
Australia & New Zealand
CD: EMI / 7243 5 42075 2 (Australia)
CD: EMI 7243 5 39821 2 6 (New Zealand)
Danmark
CD: EMI / 5 41918 2 (Danmark)
Hong Kong
CD: EMI / 5 77949 2 (Hong Kong)
CD 3
Argentina og Mexico
CD: EMI / 7243 5 41916 2 6 (Argentina/Mexico)
Japan og Thailand
CD: Toshiba-EMI / TOCP-67061 (Japan/Thailand)
DVD
DVD 1 Alle er musikkvideoar utanom der anna er nemnd
DVD 2
Tilgang til påskeegg
«Påskeegga» på denne DVD-en kan ein nå verd å gjere som skildra under. I DVD-spelarar eller programvare som ignorerer brukarforbud kan ein nå desse «påskeegga» ved å hoppe direkte til DVD-tittelen i den nummererte lista.
DVD 1 '''«Oh! You Pretty Things» (take 1)' (alternativt opptak frå The Old Grey Whistle Test'') Interview with Russell Harty Ad for the forthcoming Ziggy Stardust and the Spiders from Mars: The Motion Picture DVD (2003) Jazzin' For Blue Jean (heile filmen for «Blue Jean») «Blue Jean» (alternativ versjon for MTV), spelt inn på The Wag Club, Soho, London
DVD 2 «Day-In Day-Out» (extended dance mix) «Miracle Goodnight» (remix) «Seven Years in Tibet» (Mandarin version) «Survive» (live version)
Salstrofé
!scope="row"|Worldwide sales in 2017
Oljeforedling
Oljeforedling er ei samlenemning som omfattar fleire prosessar som går med til å vidareforedle råolje til ferdige oljeprodukt som til dømes bensin, diesel og gass.
Destillering
Destillering er ein vanleg måte å vidareforedle råolje. Det foregår ved at råolje vert varma opp til om lag 400°C slik at det stig opp i eit destillasjonstårn. Fordampa olje på veg opp mot tårnet kjem i kontakt med kondens som er på veg ned og bindingar mellom kondensen og oljedampen.
Ulike oljeprodukt
Ein kan foredle mange ulike produkt utav olje. Nokre døme er:
Bensin
Størsteparten av råoljen som blir utvunne blir foredla til bensin. Bensin er tilsett diverse stoff og vart tidlegare tilsett organiske blybindingar. I dag får ein berre kjøpe blyfri bensin. Bensin har lågt kokepunkt og går derfor lett over til gassform. Difor bør ein aldri røyke eller lage lage gneistar i nærleiken av bensin. Ein bør òg unngå å ande inn bensindampen.
Nafta
Eit av dei viktigaste råstoffa innan produksjon av plast og liknande kjemikal er nafta. Den petrokjemiske industrien har utvikla fleire produkt som plast, vaskemiddel, syntetisk gummi, glykol, syntetiske fibrar og landbrukskjemikal av nafta.
Parafin
Parafin blir nytta til blant anna lys, oppvarming og som flybensin. Det er ikkje sett strenge krav til lufting av parafin ettersom den utviklar lite gass, men den er særs brannfarleg. Parafin gir sjeldan hudirritasjonar eller forgiftingar.
White-spirit
Vanleg white-spirit er eit løysemiddel som ein kan lage ved å destillere parafin.
In My Defence
«In My Defence» er ein powerballade framført av Queen-vokalisten Freddie Mercury. Songen var frå musikalen Time av Dave Clark og vart gjeven ut på albumet Time. Songen vart ikkje ein hit medan Mercury levde, men vart det i 1992 etter Mercury døydde. Singelen nådde då åttandeplassen på UK Singles Chart i Storbritannia.
Bakgrunn
Songen vart skriven av Dave Clark, David Soames og Jeff Daniels for musikalen Time. Under musikalen framførte Mercury songen som ein duett med Cliff Richard. Dette var siste gongen Mercury song på ein konsert. Den siste framsyninga hans var i Barcelona i 1988 med Montserrat Caballé, men under denne framsyninga vart det berre mima. Songen vart innspelt som eit soloprosjekt, og spelt inn i Abbey Road i oktober 1985, kring seks månader etter Mr. Bad Guy kom ut. Produsentane forventa at Mercury ikkje var nøgd med den endelege songen, og dei ville la han spele inn med resten av Queen. Men Mercury likte godt den endelege versjonen. «In My Defence» vart først gjeven ut på albumet Time i 1986. Andre versjonar var ein Ron Nevison Mix, som kom ut på The Freddie Mercury Album og ein instrumentalversjon (med vokal for den siste linja) som finst på The Solo Collection. Ron Nevison-miksen er særs lik originalen, men har anna bass og anre trommer, medan somme strykarar vart lagt til og andre fjerna. 2000-remixen er ein remastra versjon av Ron Nevison-miksen, men har dei same instrumentspora miksa annleis.
Musikkvideo
Musikkvideoen, som vart laga etter Mercury døydde i 1991, vart regissert av Rudi Dolezal og var ein montasje av forskjellige unytta opptak av tidlegare musikkvideoar, private bilete og høgdepunkt frå karrieren til Mercury. Dolezal ønskte at videoen skulle vise at Mercury var glad og hadde det fint. Mange av klippa vart òg nytta i den tidlegare videoen til «The Show Must Go On». It
Kirensk
Kirensk (russisk Киренск) er ein by i Irkutsk oblast i Russland med om lag 13 000 innbyggjarar. Han ligg ved samløpet av elvane Lena og Kirenga, rundt 660 km nordaust for Irkutsk.
Birdy av Peter Gabriel
Birdy er det første filmmusikkalbumet og det sjette albumet totalt av den britiske rockemusikaren Peter Gabriel, med musikk for filmen med same namn, utgjeve i 1985. Albumet var det første Gabriel laga i lag med produsenten Daniel Lanois.
I tillegg til å ha skrive ny musikk for filmen, nytta Gabriel òg instrumentale tema og delar frå tidlegare musikk på somme av spora. Det vart ikkje skrive tekst til albumet.
Kirensk
På 1800-talet vart mange politiske fangar tvangsflytta til byen.
Kirensk lufthamn ligg 3 km vest for byen.
Bikonveks
Ei bikonveks linse er boga utover på begge sider. Ei lysstråle som går parallelt gjennom linseaksen og passerer gjennom linsa vil konvergere (eller fokuserast) til eit punkt langs aksen, ein viss avstand bak linsa (kalla brennpunktet). I dette tilfellet vert linsa kalla ei positiv eller konvergerande linse.
Sekundærmineral
Eit sekundærmineral er eit mineral som hovudsakleg blir danna ved kjemisk forvitring av eit primærmineral, til dømes i oksidasjonssonen i ertsførekomstar.
Anna Maria Ehrenstrahl
Anna Maria Ehrenstrahl   var ein svensk målar under barokken. Ho var dotter av David Klöcker Ehrenstrahl, og måla som han allegoriar, portrett og gruppeportrett.